钦定古今图书集成/明伦汇编/氏族典/第472卷 > 蔡黄裳
## 钦定古今图书集成/明伦汇编/氏族典/第472卷 > 蔡黄裳

按《万姓统谱》：“黄裳，字叔文，晋江人。大中祥符初，第进
士，知凤翔府虢县。郡守有亲校，虢人也，招权受金。黄
裳至县，先缚校传舍，乃谒守，具条其奸状，寘于法，一
府尽惊。知建阳县，秩满解去，邑人遮使者，乞再任，从
之。”

===蔡用之===按《尚友录》：用之字宗野，新昌人。天禧中登上第，尝献
万言及词赋杂作。真宗惊喜曰：“朕览天下奇才伟器，
未有如用之者。”出其文示诸学士曰：“此江南夫子也。”